**8-бөлім**

**ХХ ҒАСЫР БАСЫНДАҒЫ ҚАЗАҚСТАН**

*8.1 ХХ ғасыр басындағы Қазақстанның әлеуметтік-экономикалық дамуы. Қоныс аудару саясатының күшеюі. Столыпин реформасы*

ХХ ғасырдың басы Ресей империясында әлеуметтік қайшылықтардың шие-ленісуімен, Қазақстанда отарлық саясаттың күшеюімен ерекшеленді қаңтардағы есеп бойынша олардың үлесі 42%-ға жетті. Түркістан өлкесінде орыс шаруала-рының үлес салмағы 3,7%- дан 7,9% -ға дейін өсті. 1893-1905 жылдары қазақтар-дан 4 млн. десятина жер тартып алынса, ал 1906-1912 жылдары 17 млн десятинаға, 1916 жылы 40 млн десятинаға,1917 жылы 45 млн десятинаға жетті. Тартып алынған жерлер негізінен Семей, Ақмола, Орал, Торғай облыстарында болды. Бұл облыстардан 40,5 млн десятина, Жетісудан 4 млн десятина, Сырдария облысынан 500 мың десятина ең құнарлы жер алынды.

ХХ ғасырдың басында Қазақ өлкесінде тау-кен енеркәсібі даму үстінде бол-ды. Өйткені, қазақ жерінің қазба байлығын игеруде жақсы жолға қойыла бастаған еді. 1902 жылы барлығы 18695 жұмысшы еңбек ететін 197 өндіріс орны жұмыс істеген. Тау-кен ендірісімен бірге өнім өңдейтін шағын кәсіп орындар жүйесі де қалыптаса бастады. Бұл кезеңде өлкеде 690 кәсіпорын болса, ал онда 7297 адам жұмыс істеген. ХХ ғасырдың ең ірі деген өндіріс орындарына Қарағанды көмір шахталары, Қазақ өлкесінің шығыс және орталық аудандарындағы түсті металлур-гия, Орал-Ембі мұнай өңдеу кәсіпорындары кірді. Іс жүзінде бұл өндіріс орындары шетел кәсіпкерлерінің, негізінен ағылшын, француз, американдықтардың қолында болды. «Спасск мыс кеніші» акционерлік қоғамының терағасы ағылшын парламентінің мүшесі Артур Фелл, ал төрағаның орынбасары Франция президентінің жиені Эрнест Жан Карно болды. Орыстық-Азиялық деп аталатын Риддер мен Екібастұз кеніштерінің корпорациясы ағылшын компаниясының иелігіне беріліп, оған болашақ АҚШ президенті Герберт Гувер мен ағылшын қаржыгері Уркварт қаржы салды. Қазақ жері арқылы өтетін теміржолдарды салу нәтижесінде теміржол жұмысшыларының саны өсе бастады. Мысалы, Орынбор-Ташкент темір жолының ұзындығы 1656 км құраса, ал онда істейтін жұмысшылардың саны 30 мыңға жетті. Бұл теміржол 1901-1905 жылдары салынып, Қазақ өлкесіндегі ең негізгі магистральге айналды. Жол бойында Шалқар, Қазалы, Перовск, Түркістан сияқты ірі бекеттер жұмыс істеді.

ХХ ғасыр басында Ресейде болсын, Қазақ өлкесінде болсын жұмысшылар-дың әлеуметтік жағдайы өте ауыр еді. Әсіресе қазақ жұмысшыларының әлеумет-

тік жағдайы ешбір сын кетермейтін дәрежеде болды. Олар жұмыстың ең ауыр түрлерін және жалақы аз төленетін бөліктерінде істеді. Өйткені қазақ жұмысшы-ларының кәсіби мамандықтары болмады, көпшілігі маусымдық жұмыстарға жал-данды. Өндіріс басшылары мен жергілікті патша әкімшілігі қазақ жұмысшылары-ның орыс тілінде еркін сөйлей алмайтындықтарын пайдаланып, үнемі олардың азаматтық әрі әлеуметтік құқықтарын бұзып отырды. Кәсіпорындар техникалық қауіпсіздік талаптарын орындамады, құрал жабдықтармен аз қамтылды. Шетелдіктерден де қысым көрді, бұл жағдай олардың қарсы шығуына ықпал етті.

**8.2 1905-1907 жж. 1 Орыс революциясы және оның Қазақ өлкесіне әсері**

Казак өлкесі Ресейден орыс шаруаларының ғана емес саяси және революцияшыл кайраткерлерінің де жер аударылу орнына айналган болатын. Патша биллігіне қарсы шыққаны үшін саяси қуғын сүргінге ұшыраған азаматтардың Қазақ өлкесінің саяси және әлеуметтік өміріне ықпалы өте зор болды. XIX ғасырдың аяғында Қазақ өлкесінде бірқатар халыкшылдар үйірмесі пайда болғанды. 1896 жылы жер аударылған Орал жумысшысы А. Ушаков Атбасарда социалистік идеяларды қолдайтын алғашкы «маркстік үйірме» ұйымдастырды. XX ғасырдың басында «маркстік үйірмелер» Ақмола, Петропавл, Орал, Қостанай, Семей, Верный және т.б. калаларда курылды. Осы үйірмелердің негізінде Қазақ өлкесіндегі қалаларда РСДЖП ұйымдары да калыптаса бастады. Теміржол мен өндіріс орындары бар калаларда кәсіподақ ұйымдары пайда болды. Алғашқы болып 1905 жылы Орал теміржолшыларының кәсіподақ ұйымы құрылды. Ең ipi кәсіподақ ұйымы Орынбор Ташкент теміржолшыларының ұйымы болды.

1905 жылы ақпанда патшаның бейбіт демонстрацияға қару қолдануына карсы Түркістан, Перовск, Жусалы, Шалқар сияқты Қазак өлкесінің біркатар елді-| мекендерінде де т.б. еңбекшілердің наразылықтары ұйымдастырылды. Петербург, Мәскеу сияқты орталық қалаларда болған жұмысшы қозғалысының әсерінен Қазақ өлкесіндегі жұмысшылардың революциялық белсенділігі артып, ол қазақ ауылдары мен орыс деревняларына да күшті әсер eтті. 1905 жылы мамыр айында Костанай мен Верныйда жұмысшылардың epeyiлдері болып өтті.

1905 жылы жазда қазақ халқының наразылықтары ұйымдасқан және саяси сипатқа ие болды. Ұлттық интеллигенция саяси белсенділігімен көзге түсе бастады. Ұлттық зиялы қауым өкілдері өз ойлары мен көзқарастарын түрлі баспасөз беттерінде жариялай бастады. ХХ ғасыр басында ұлттық интеллигенция көш басшысы ретінде Әлихан Бөкейханов танылды. 1905 жылы жазда қазақ зиялылары патша үкіметіне қазақ халқының мұң-мұқтажын жеткізген петиция ұйымдастырды. Бұл тарихта «Қарқаралы петициясы» деген атпен белгілі оқиға болатын. Қарқаралыдағы Қоянды жәрмеңкесіне жиналған халық Ә. Бекейханов, А. Байтұрсынов, М.Дулатов сынды азаматтардың ұйымдастыруымен патша өкіметіне петиция қабылдады. Оған 14,5 мың адам қол қойған. Петицияда қазақ халқының өмірлік маңызды мәселелерін тез арада шешу талап етілді. Ең алдымен қазақтардан тартып алынған жерлерді қайтару, орыс шаруаларын қазақ жеріне қоныс аудару саясатын тоқтату мәселелерін көтерді. Сондай-ақ бұл құжатта қазақ халқына дербес

мүфтилік ашу және сайлау құқығын беру туралы саяси талап та қойылған еді.

Қазақ өлкесінің жұмысшылары қазан айында болған жалпыресейлік ереуілге де қолдау білдірді. Ереуіл комитеттері Успен кенішінде, Орал, Қостанай, Перовск, Верный қалаларында құрылды. 18-19 қазанда Орынборда жаппай саяси ереуіл, 25 қазанда Омбыда саяси демонстрация болып, ал 16-18 қарашада Семейдегі пошта-телеграф қызметкерлері көтеріліске шықты. Жұмысшылар мен шаруалардың революциялық бастамаларына солдаттарда қолдау көрсетті. 6-7 қазанда патша өкіметінің халыққа қарсы қарулы күш қолдануына қарсылық ретінде Батыс Сібір полкінің солдаттары наразылық акциясын өткізді. 21 қазанда оларды Жаркент гарнизонының солдаттары қолдады. Қазақ және орыс жұмысшыларының біріккен ірі бас көтеру Успен кенішінде болып өтті. Оған 300-ден астам жұмысшылар қатысты, оның 265-і қазақ жұмысшылары болған еді. Ереуілді «Капиталға қарсы орыс-қазақ одағы» ұйымдастырды. Оларға Қарағанды жұмысшылары қолдау керсетті. Қарағанды кеншілерінен ереуілге 360 адам қатысты. 1905 жылы 6 желтоқсанда жұмысшылар жалақыны арттыру, тұрмыс пен еңбек жағдайын жақсарту, зорлық керсеткен қызметкерлерді қуу туралы талаптар қойылған петиция қабылдады. 10 желтоқсанда осы талаптардың бірқатары орындалып, ереуіл бәсеңдей бастады. Ереуіл тек 12 күннен кейін ғана басылып, бірақ оны ұйымдастырушылар тұтқындалды.

Бүкіл империяны қамтыған наразылықтардың күшеюіне байланысты патша үкіметі халыққа бірқатар жеңілдіктер жасауға мәжбүр болды. 1905 жылы 17 қазан-да ІІ Николай патша «азаматтық бостандықтардың мызғымас негіздерін» енгізу манифесі мен Мемлекеттік думаға сайлау өткізу туралы шешім қабылдады. Әлихан Бөкейхановтың бастамасымен патша Манифесінің мәтіні қазақ тіліне аударылып, қазақ ауылдарына он мың данасы таратылды. Сол кезде Ә. Бөкейханов былай деп жазды: «Қазақтардың жүріп-тұруы арқасынан сайланған Әлихан Бөкейханов Санкт-Петербург орман шаруашылығы институтының экономика факультетінде білім алған; Алпысбай Қалменов пен Бақыткерей Құлманов Санкт-Петербург императорлық университетінің шығыстану факультетін бітірген. Думада аграрлық мәселе өткір талас тудырды. Ол заңды да еді. Және де Думаның таратылуына да осы аса күрделі мәселе себепші болған еді. Дума жұмысында аграрлық мәселе бойынша А. Қалменов пен А. Бірімжанов белсенділік танытты. Заңгер ретінде А. Бірімжанов бірқатар ескертпелер мен ұсыныстар айтып сөз сөйледі. Жер мәселесі бойынша заң жобасын дайындау барысында Дума жеке меншік жерлерді күшпен алып, оны жері аз шаруаларға беру туралы шешім қабылдады. Ал үкімет помешиктер жерінің мемлекет меншігіне өтуіне қарсы болды. Нәтижесінде 1906 жылы 9 шілдеде ІІ Николай Думаны тарату туралы жарлық шығарды. Бұған қарсылық ретінде І Мемлекеттік Дума депутаттары «Халыққа халық өкілдерінен» атты үндеу қабылдады. Үндеуде патша үкіметінің саясатына наразылық ретінде халықты салық төлемеуге, әскери міндеткерлікті өтемеуге шақырды. Ол тарихта «Выборг үндеуі» деген атпен қалды. Оған Ә. Бөкейханов та қол қойған еді.

ІІ Мемлекеттік Дума 1907 жылы 20 ақпанда өз жұмысын бастады. І Думадағы сияқты мұнда да негізінен жер мәселесіне көп кеңіл бөлінді. Өзінің құрамы жағынан бұл ІІ Дума да либерал-кадеттерден құралды. Ал Қазақ өлкесінен 14 депутат, оның Ішінде алтауы қазақ халқының өкілдері болды. ІІ Мемлекеттік Думаның мүшелері болып Ақмола облысынан молда Шәймерден Қосшығұлов, Семей облысынан би Темірғали Нұрекенов, Орал облысынан адвокат Бақытжан Қаратаев, Торғай облысынан заңгер Ахмет Бірімжанов, Жетісу облысынан инженер Мұхаметжан Тынышпаев, Сырдария облысынан Т. Аллабергенов сайланды.

ІІ Мемлекеттік Думаның 1907 жылы 16 мамырда өткен мәжілісінде Б. Қара-

таев қазақ халқының атынан сөз сөйлеген. Онда: «Б. Қаратаев (Орал облысы): Қазақ халқының атынан бұл мінбеден ешкім сөйлеген жоқ; біздің мемлекетімізде аграрлық мәселенің шиеленісін далалық облыстарға шаруаларды қоныстандыру арқылы шешпекші, нақты айтатын болсақ, ол дәл қазіргі Ресейдегі жер мәселесі ушығып тұрған жағдайда егіншілік және жерге қоныстандыру мекемесі тек шаруаларды қаныстандырып, Далалық облыстарға шақырып қана қойған жоқ, сонымен қатар қазақтарды топ-тобымен тұрған жерлерінен, үйлерінен қуып шығаруда, тіпті олардың көпшілік жағдайда ауыл, село болып отырықшылыққа үйреніп, егін салып отырған жерлерін тартып алып, қазақ халқының отырықшы-лыққа үйренген құнарлы жерлерінен ығыстырып тастады. Бұны мен ресми құжаттармен дәлелдей аламын. Әлі күнге дейін кепшіліктеріңізде қазақтар тек көшіп-қонып жүреді деген ұғым қалыптасқан. Жоқ, мырзалар, олай емес, көшіп жүретін қазақтар да, отырықшы қазақтар да бар. Ол Далалық облыстардың солтүстік уездеріндегі құнарлы жерлердегі қазақтар ондаған жылдар бойы отырықшылыққа үйреніп, егін егумен айналысады. Олардың бірі ағаштан үй салса, екіншісі саман кірпіштен салған, үшіншісі күйген кірпіштен, төртіншісі қарағайдан үй салған; бір сезбен айтқанда, өз тұрмыс дең-гейіне қарай әрбірінің тұрғын және шаруашылық үйлері бар. Егін егу - бұл отырықшы қазақтар тұрмысының негізгі көзі. Ал, мал бағумен айналысу егіншілікке қарағанда еңбекті аз талап етеді, ол қосымша шаруашылық түрі болып табылады. Сондықтан қазақтар отырықшылыққа үйренген соң, ондаған жылдар бұрын олар ең жақсы жерлерге орналасқан болатын: тұщы сулы көлдер мен суы тұщы өзендердің жағаларына қоныстанды. Жер мекемесі немесе жер бөлуші және жерге орналастырушы басқарма өкілдері шаруаларды Далалық облыстарға қоныстандырып, қазақтарды өздерінің жайлы орындарынан ығыстырып қуып шығумен айналысуда».

Қаратаев: Мырзалар, мен шаруаларды Далалық облыстарға көшірудің сипаты туралы өз баяндамамды аяқтауға мүмкіншілігім жоқ, бірақ мен мынаны айтамын: Мемлекеттік Дума әрқашан да есінде ұстасын, қазақтарды ығыстырып, олардың орнына Ресейдің ішкі жағындағы помешиктердің, 130 мың помешиктің мүддесі үшін шаруаларды қоныс аударуда.

Қазақтар шаруалардың жерге деген сұранысын жеке-меншіктегі жерлерді жою арқылы шешкісі келген оппозициялық фракцияларға әрдайым қолдау білдіретінін Дума түсінсін. Сіздер мынаны түсініңіздер, дәл қазіргі жағдайда қазақтарды жерінен қуып отырған жоқ, оларды тұрып жатқан үйлерінен қуып шығып, олардың орнын шаруаларға босатып беріп, помешиктерді қорғап қалуда.

**8.3. Қазақ халқының азаттық, қозғалысындағы ұлттық зиялы қауымның pөлі. Ә.Бөкейханов, А.Байтурсынов, М.Дулатов және басқаларының кызметі. «Айқап» журналы мен «Қазақ» газетінің қоғам өмірінде алатын орны**

XX ғасырдың басында Қазақстанда ұлттық сана өрлеу үстінде болды. Қазақ қоғамындағы ұлттық қозғалыс бүкіл халыктық сипат ала бастады. Ұлттық қозғал-ыстың әртурлі ағымдары қалыптасып, оның негізгі күші ұлттык интеллигенция болды. Соның бірі Ә. Бөкейханов болды. 1896 жылы 3-курста оқып жүргенде белгілі зерттеуші Ф.А, Шербинаның Қазақ жерін зерттеу экспедициясына қатысты. Ә. Бөкейханов экспедиция барысында Қазақ халқының экономикалық құрылымының, этнографиясының, тарихы мен мәдениетінің мәселелерін тереңірек зерттеуге мүмкіндік алды. Ол экспедиция жұмысына қатысу барысында қазақ даласына байланысты патша өкіметінің көздеген мақсатын және ірі шараларды іске асыруға дайындық жасап жатқанын байқады. Ә. Бөкейханов Ресейдегі баспасөз беттерінде қазақ халқының тіл, сайлау, дін, бостандықтары мәселесін көтерді.

ХХ ғасырдың басында “Қазақ” газетін ұйымдастыруда және оның жалпы ұлттық деңгейге көтеруде зор еңбек сіңірді. Оның «Ресей. Отанымыздың толық географиялық сипаттамасы» деген басылымның редакциялық алқа мүшесі болуы көп жайды аңғартып тұрса керек. Ә. Бөкейханов бұл басылымның Қазақ жеріне арналған ХVІІ томын құрастыруға қосқан үлесі зор болды.

ХХ ғасырдың басында Ресей империясындағы саяси дағдарыс, орыс-жапон соғысындағы жеңіліс, «қанды жексенбі» сияқты шешүші тарихи оқиғалардың ықпалы П.Б. Струве, М.И. Туган-Барановский, П.Н. Милюков, А.И. Гучков, В.И. Вернадский сынды т.б. орыстың алдыңғы қатарлы мәдениет, ғылым қайраткер-лерін либералды-демократиялық партия құруға итермеледі.

1905 жылы 11-18 қазанда Мәскеуде либерал демократтардың құрылтай сьезі болып, онда конституциялық-демократиялық партия (кадет партиясы) құрылды. Бұл сьезге Омбыдан Ә.Н. Бөкейханов делегат ретінде қатысты. Сол жылы желтоқ-санда Ә. Бөкейхановтың бастамасымен Оралда Қазақ өлкесінің бес облысы өкілдерінің сьезі өткізіліп, онда кадет партиясының қазақ ұлттық филиалын құру туралы шешім қабылданды. Бірақ бұл ұсынысты кадет партиясының Орталық Комитеті де, оның |І сьезі де қолдамады. Өйткені кадеттер Ресей империясы тұтас және бөлінбейді деген унитарлы мемлекет идеясын ұстанған еді. Ал, ұлттық бөлімше құру олардың тұжырымдарына қайшы келу деп есептеді. Патшаның І Мемлекеттік Думаны құру жөніндегі жарлығы жарияланған күннен бастап Ә. Бөкейханов сайлау науқанына белсенді түрде араласып, оның депутаты болып сайланды. Бірақ 1906 жылы 9 шілдеде патша жарлығына сәйкес І Мемлекеттік Думаның таратылуына қарсы Ә. Бөкейханов «Выборг үндеуіне» қол қойғандардың арасында болды. Сол себепті ол патша өкіметі тарапынан қуғынға ұшырап, Семейде түрмеге отырғызылады. Түрмеден босағаннан кейін оны Самараға жер аударды. Ол онда Дон жер банкісінің есепшісі болып жұмыс істеді. Өмірінің Самарадағы кезеңінде Ә. Бөкейханов энциклопедия шығарушы Ф.А. Брокгауз және И.А. Ефронмен тығыз байланыста қызмет жасады.

1907 жылы Серке газетінің 3-4 саны шығарылды, 1911-1913 жж. Орал қаласында Қазақстан газеті оның 16 саны шықты, бұл газеттерден кейін 1911-1915 жж тұңғыш журнал «Айқап» болды» . Журналда көтерілген негізгі мәселелер: жер мәселесі, оқу -ағарту, мәдениет, қазақ қоғамының болашақ даму жолының бағыты және т.б.

Журнал төңірегіне редактордың ой-пікірі мен кезқарасын жақтаушы зиялылар тобы қалыптасты. Олардың қатарында Жаһанша Сейдалин, Бақытжан Қаратаев, Сұлтанмахмұт Торайғыров, Бейімбет Майлин және т.б. бар еді.1913 жылы 5 қаңтарда Далалық өлке генерал-губернаторы Сухомлинов Орал әскери губер-наторына А. Байтұрсыновқа «Орынборда қырғыз (қазақ) тілінде «Қазақ» апталық газетін басуға рұқсат беру жөнінде хабарлаған. Газеттің редакторы - ақын, аудармашы, тілші ғалым, педагог Ахмет Байтұрсынов, ал оның саяси бағытын айқындаушы Ә.Бөкейханов болды.

Газет өзінің алғашқы сандарынан бастап қазақ халқының тарихи санасын

қайта жаңғырту, ұлттың өзіндік «Менін» нығайту мен саяси санасын ояту, халық арасында мәдени-ағарту шараларын жүзеге асыру сияқты қазақ қоғамы аса зәру мәселелерді міндет етіп қойды. Қазақ зиялылары халықтың еркіндігін сақтау үшін, ең алдымен білім мен мәдениетті дамыту қажет деп санады. Бұл тұрғыда ұлт болашағы мен тағдыры үшін бүкіл ғұмырын арнаған А. Байтұрсынов: «Өзіміздің өзіндік ерекшелігімізді сақтап қалуымыз үшін біздің бар күш пен құралды жұмсап, оқу-ағартуға және ортақ мәдениетке ұмтылуымыз қажет; бұл үшін біз әдебиетті ана тілінде дамытумен айналысуды бірінші борыш деуге міндеттіміз. Өз тілінде сөйлейтін және өз әдебиеті бар халықтың ғана дербес өмірге үміттенуге құқылы екенін ешқашан ұмытпау керек» деп тұжырым жасайды. Сонымен бірге «Қазақ» газетінің бетінде үкіметтің нұсқаулары мен үкімдері, Мемлекеттік Дума жұмысы, ішкі және сыртқы хабарлар, қазақ халқының тарихы, этнографиясы, мәдениеті, экономикасы, білім беру, ағарту, медицина, гигиена, ветеринария мәселелері бойынша материалдар жарияланып отырды. Сонымен қатар бағдарламада корреспонденциялар, жедел хаттар жергілікті хроника жариялау туралы айтылды. Газет шығарушылары өз алдына кең келемдегі мәдени-ағарту міндеттерін қоя отырып, қазақ халқы болашақта дамудың қандай жолына түспек деген аса күрделі саяси мәселеге ерекше мән берді. Газет шығарушыларының табанды шығармашылық және ұйымдастырушылық жұмыстарының нәтижесінде аз уақыттың ішінде «Қазақ» газеті жалпы ұлттық басылымға айналды. Алғашқы жылы басылым таралымы 3 мың данаға жетсе, 1914 жылы 8 мың, 1917 жылдың соңына қарай 18 мыңға данаға дейін өсті. Газет Қазақ өлкесінің барлық елді-мекендері мен одан тыс Ферғана, Самарқанд, Закаспий облыстары, Уфа, Қазан, Томск, сондай-ақ Мәскеуде таралды. С. Сейфуллин, Ж. Тілеулин, Қ. Кемеңгеров, Б. Малдыбаев және т.б. өлеңдері мен ой-пікірлері осы газет пен журнал арқылы елге таныла бастады. Осыған орай «Айқап» журналының маңызы туралы оның шығарушысы М.Сералин: «Айқап» жұрттың біразырағын оқуға үйір қылды. Қазақша ойлауға, ойлаған ойын қазақша жазуға бірсыпыра адамды үйретті. Заманымыздың халық басында тұрған ең керекті болған мәселеміз - жер әңгімесі хұсысында (турасында) азды-көпті жұрттың ойын қозғауға себеп болды», -деп атап көрсетеді. Ал «Қазақ» газетінің ұлт-азаттық күрестегі алатын орны турасында сол замана ағымы кезеңінде-ақ М.Әуезов 1918 жылы «Абай» журналында: «...көбінесе ес кіргізіп оятуға, ұлтты танытуға себеп болған «Қазақ» газеті. Онан бұрын ұлт дегенді кім білген»,- дейді.

М. Сералин атап көрсеткен «Жер әңгімесі» идеялық күреске себепші болып, «Айқап» пен «Қазақ» арасында қызу пікірталас туғызды. Бұл баспасөз бетіндегі пікірталастың басты мәселесі, яғни жер мәселесі негізінде қазақ қоғамын болашаққа қандай жолмен апару қажеттілігіне байланысты пікірталас қазақ зиялылары арасында екі саяси-идеялық ағымның қалыптасуына әкеліп соқтырды. Ал жер мәселесінде маңызды пікірталас тудырған отырықшылық мәселесі екі ағымның да саяси-идеялық көзқарастарының тереңдігінің деңгейіне үлкен сын артты. Қазақ қоғамын ілгері бастырудың бірден-бір жолы әрбір қазақ 15 десятинадан жер алып, отырықшылық өмір салтына көшу арқылы отарлық езгіні жеңілдетуді көздеген және оны «Айқап» журналына насихаттап, М. Сералин, Ж.Сейдалин, Б. Қаратаевтар негізін салған ағым болды. Ал «Қазақ» газетінің төңірегіне біріккен Ә. Бөкейханов, А. Байтұрсынов, отырықшы мәдениеттің көшпелілік емір салтынан артықшылығын ұғына отыра, отырықшылыққа бірден емес, эволюциялық жолмен жетуді уағыздап, патша үкіметінің отырықшылық саясатының отарлық саясатпен астасып жатқандығына халықтың көзін жеткізуге тырысты. «Қазақ» газетінің теңірегіне топтасқан зиялылардың отырықшы нормаға, отырықшылық саясатқа қарсы шығуының себебі қазақ жері мен ұлтының болашақта болу-болмауы мәселесінің, яғни мемлекеттілік мәселесінің жерге байлаулы екендігін терең зерделей білді. Сол тарихи кезеңдегі отарлық жүйеде қазақ мемлекеттілігінің жұрнағын сақтап қалудың бірден-бір жолы көшпенділік өмір салтын сақтап қалу болатын және де бұл идеялық күресте «Қазақ» газеті қалыптастырған қоғамдық пікір мен тұтынған жолы отарлық саясатқа қарсы тұрудағы бұл ойдың тереңдігін кейінгі большевиктік отырықшыландыру саясатының қазақ халқы үшін орны толмас трагедияға әкеп соққандығын көрсетіп берген еді.

«Айқап» пен «Қазақ» арасындағы пікірталастар тек жер мәселесі мен отырықшылық мәселесі төңірегінде ғана болған жоқ, сонымен бірге жалпы бостандық. Оны тәртіпке келтіру үшін әскери күш қолданылды. Қаладағы өнеркәсіп орындарындағы жұмысшылардың әлеуметтік жағдайы мүлде қиындап кетті. Соғыстың алғашқы күнінен бастап Қазақ өлкесінде төтенше әскери жағдай енгізілді. Оның негізгі талаптары байынша халыққа жиылыс ашуға, түрлі шерулер мен ереуіл жасауға тыйым салынып, полицейлік бақылау мен цензура күшейтілді. Әсіресе шетелдік компаниялардың меншігінде қалған өнеркәсіп жұмысшыларының жағдайы тіптен қиын болды. Кен орындары мен шахталардағы жұмыс уақыты бірнеше есе өсті. Бір күндік орташа ақысы 20 тиын тұратын жұмысты еңбекшілер 12-14 сағат істеді. 1915 жылы маусымда Қарағанды, Екібастұз, Спасск заводының жұмысшылары ереуілге шығып, жалақыны кебейтуді, еңбек жағдайын жақсартуды талап етті. 1916 жылы жазда жұмысшы қозғалысы Риддерді, Ембі мұнай кәсіпорынын, Екібастұз, Байқоңыр көмір кеніштерін, Спасск мыс кеніштерін, Орынбор-Ташкент және Транссібір теміржолын, Жезқазғанның өнеркәсіп орындары мен зауыттарын, Успенск, Қарсақпай және т.б. кәсіпорындарын қамтыды. Оның үстіне соғыс барысында Қазақ жері әскери тұтқындарды орналастыру аймағына айналды. 1914 жылы желтоқсан айында Қазақ жеріне әртүрлі ұлт өкілдерінен тұратын 20 мың әскери тұтқын әкелінді. Олар негізінен Дала өлкесінің солтүстік-шығыс аудандары мен Түркістан әскери округіне орналастырылды.

Ресей империясының соғысқа қатысуы Қазақстандағы отарлық езгіні күшейтіп, ұлттық және әлеуметтік қайшылықтарды одан әрі шиеленістіріп жіберді. Патша үкіметінің орыстандыру саясаты, Қазақ жеріне шаруаларды жаппай қоныстандыру қозғалысы және осыған байланысты жерді тартып алу, жергілікті халықтың азаматтық құқықтарының аяқ асты етілуі 1916 жылы бүкіл Қазақ өлкесі мен Орта Азияны қамтыған ұлт-азаттық қозғалыстың басталуына себеп болды. Ал көтерілістің басталуына түрткі болған жағдай патша үкіметінің 1916 жылғы 25-маусымда «бұратана халықтардан» соғыс аудандарында қорғаныс құрылыстарын жүргізу мен тыл жұмыстары үшін 19 бен 43 жастың аралығындағы еркектерді мобилизациялау туралы жарлығы еді. Жарлық бойынша Қазақстан мен Орта Азиядан 400 мыңнан астам адам алынуы тиіс болды. «Бұратана халықтарға» қазақ, қырғыз, өзбек, тәжік, түркімен, дүнген, ұйғыр халықтары жатқызылды. Әскери мобилизациядан жергілікті патша әкімшілігінің басшылық органдарында отырған мемлекеттік қызметкерлер, діни қызметкерлер, жоғары және орта оқу орындарының студенттері, ақсүйектер мен «құрметті азаматтар» босатылды. Бұл жалпыұлттық қозғалыстың екіге бөлінуіне әкеп соқты. Өйткені қазақ қоғамының жоғарыдағы жеңілдіктерді пайдаланушы топтары мобилизацияны жүзеге асыруында өтеген емес, Жергілікті басшылар асығыс әрі қызмет бабын асыра пайдалану арқылы жарлықты орындай бастады. Мысалы, Қостанай уезінде жергілікті басшы тыл жұмысына шақырылғандарға 9-15 күннің ішінде жиналуына бұйрық берген. Ал кейбір болыстың қазақтары жиылу орнынан 200-400 км қашықтықта көшіп жүргені ескерілмеді. Ақтөбе уезінде де жиналу орнына 10 күн ішінде келуге бұйрық берілді, ал бұл жердегі қазақтар да 200-400 км қашықтықта шашыраңқы орналасқан еді. Сондай-ақ бұл жиылыста қазақтардың тізімдегі жазылған жастары шындыққа сәйкес келмейтіндігі, тізімге әкімшіліктің ез бетінше тіркегенін және оның дұрыстығын ешкімнің тексермегендігі туралы айтылды. Кейбір тізімдер әдейі қате жасалынды. «Сондықтан даладағы би немесе болыс басқарушысының 20 жаста деп көрсетілуі жиі кездесті, ал заң бойынша олар 25-35 жастан жас болмауы керек. Оның үстіне жергілікті болыс басшылары мобилизация кезінде ездерінің жауларынан аш алу үшін қарсыластарын тізімге кіргізіп, қайта тізім жасады, басқалары тыл жұмысына шақырылғандардың жасын өзгертүге уәде беріп, пара талап етті» |1, 6-61. Мұндай әділетсіздіктерге шыдамаған халықтың наразылығы күшейе бастады. Қостанай уезі Қарабалық болысының және Орал уезі Шыңғырлау болысының басшылары өздерінің қызмет бабын шектен тыс асыра пайдалануының салдарынан бойларын ашу-ыза кернеген халықтың қолынан қаза тапты. Ал кейбір болыс басшылары өздерінің жауларына соққы беру үшін оларды жарлықты орындаудан бас тартты деп айыптап, «басшыларға жеткізіп отырды». Жоғарыда көрсетілген әділетсіздіктердің нәтижесінде деп көрсетілді аталмыш хаттамада, қазіргі ұрпақ алғаш рет казак отрядтарымен бетпе-бет кездесті. Мысалы, Шыңғырлау болысының ауылдарына 75 қарулы казак орналастырылды, ал оларды асырап тұру үшін қазақтардан күніне 25 қой және 25 пұт сұлы алынып отырды. Қостанай уезінің Арақарағай болысының аймақтарына 125 казак, сонымен бірге Кеңарал мен Меңдіқара уездеріне де 125 казак әскері орналастырылды. Орта Азия мен Қазақ елкесіндегі саяси жағдайды әуел бастан-ақ Ресейдің демократтық және либералдық саяси күштері жіті қадағалап отырғанды. 1916 жылы шілде айында Мемлекеттік Думаның мүшелері: мұсылман, кадет және еңбекшілер партияларының өкілдерінен тұратын фракциялар тыл жұмысына шақыру заңдарының өрескел бұзылғандығына Ресейдің ішкі істер министрлігі мен Әскери министрліктің назарын аудартты. Сонымен бірге бұл шараны жүзеге асырудың нақты тәртібін анықтауды талап етті. Бірақ оппозицияның бұл әрекетінен ешбір нәтиже шықпады.

1916 жылы қыркүйек-қазан айларында Зайсан, Өскемен, Қарқаралы, Ақмола уездерінде қарулы қақтығыстар басталды. Қазан айының соңында бұл аймақта да көтеріліс аяусыз басылды. Халық көтерілістері Қазақ жерінің батыс аймақтарында, яғни Орап облысында да жаппай етек алды. Патша үкіметінің жазалаушы әскери бөлімдеріне Гурьев және Темір уездерінің көтерілісшілері табанды қарсылық керсетті.

Ал Торғай облысының барлық уездерін қамтыған көтеріліс ұйымдасқан, кең көлемде әрі табанды түрде өтті. Торғай ошағы Қазақ даласындағы кетерілістің ең ірі орталығына айналды. Азаттық қозғалыстың өршуі барысында көтерілістің Торғайдағы ошағының ханы болып халық арасында беделді болған Нияз бидің ұрпағы Әбдіғаппар Жанбосынұлы сайланды. Кенесары ханның серіктерінің бірі, атақты Иман батырдың немересі Амангелді Иманов көтерілісшілердің бас қолбасшысы сардарбек болып тағайындалды. Бұл өлкедегі көтеріліс жетекшілерінің бірі, осы аймақтан шыққан Әліби Жангелдин балатын. Көтерілісшілер арасында қатаң әскери тәртіп орнатылып, жасақ қазақтың дәстүрлі ондық жүйесіне негізделіп құрылды. Торғай даласына Қазақ өлкесінің басқа облыстарынан Сырдария, Ақмола, Семей аймағынан көтерілісшілер ағылып келіп жатты. 1916 жылы қазанда олардың саны 50 мыңға жетті. Торғай даласындағы кетерілісті басу үшін 17 атқыштар ротасы, 18 казак жүздігі, 4 кавалерия эскадроны 18 зеңбірек, 10 пулеметі бар экспедициялық корпус аттанды. 22 қазанда көтерілісші

-лер Торғай қаласын қоршауға алады. Бірақ оны басып алудың сәті түспеді. Себебі бұл жерге генерап-лейтенант А. Лаврентьев бастаған жазалаушы отряд келіп жеткен болатын. Патша үкіметінің жазалаушы әскери белімдерінің күшеюіне байланысты Әбдіғаппар ханның жасақтары партизандық күрес әдісіне көшті, Әбдіғаппар ханның орталығы мен негізгі күштері Торғайдан 150 км қашықтықтағы Батпаққара сайында орналасты. Онда әскери-соғыс қимылдарын одан әрі жүргізу мен өз бақылауына алған аймақтарды басқаруды жүзеге асыратын Әскери Кеңес құрылды. Осы жерден жазалаушыларға қарсы жорықтар жасалып тұрды. Қазақтар көтерілісінің Торғай ошағын басып-жаншуға қанша әрекеттенгенмен патша жазалаушы отрядтарының әскери операциялары нәтижесіз аяқталды. Көтеріліс 1917 жылға дейін созылып, Ақпан революциясына ұласып кетті. Бұл кетеріліс қазақ халқының азаттық қозғалысының, жалпы ұлт-азаттық күресінің құрамдас белігі болды.

М. Шоқай тағайындалды. Ал Семей облысында Уақытша үкіметтің Атқару

комитетінің комиссары К. Ляшкевич болды.

1917 жылы 8 наурызда Орал облысының комиссары болып облыстың

бұрынғы әскери губернаторы Г. Бизянов тағайындалды. Бүкіл Далалық гене-

рал-губернаторлығы бойынша Уақытша үкіметтің комиссары болып И. Законов тағайындалды. Ал Түркістан елкесін басқару үшін 1917 жылы 7 сәуірде Уақытша үкімет Мемлекеттік Думаның мүшесі Н. Шепкин басқарған Түркістан комитетін құрды. Уақытша үкімет билігі жергілікті жерлерде облыстық және уездік комитеттерге сүйенді. Сібір, Орынбор, Жетісу, Орал казак әскерлерінің станицаларында казак атқару комитеттері құрылды. Уақытша үкіметті қолдау үшін Қазақ елкесінде мұсылман, татар комитеттері де ашыла бастады.

1917 жылы наурызда социал-демократтар, яғни большевиктік идеялар бүкіл қазақ өлкесіне таралып, олардың ұйымдары іс жүзінде барлық облыстар мен уездерде қызмет атқарды. Қазақ өлкесіндегі халық билігі органдары - Кеңестер екінші ықпалды саяси билікке айналды. 1917 жылы наурыз-сәуір айларында өлкеде 25-тен астам жұмысшы, шаруа, солдат депутаттарының Кеңесі құрылды. Кеңестерді басқаруда социал-демократтар, меншевиктер және эсерлердің қызметі үлкен рөл атқарды.

Қазақ қоғамындағы саяси өмірдің белсенділігі күшейе бастады. Ол бірнеше бағытта жүргізілді: мемлекеттік құрылысқа қатысу, ұлттық қоғамдық-саяси ұйымдар құру, әлеуметтік-экономикалық реформалардың бағдарламаларын жасауға қатысу. Осындай бағыттағы мәселелерді шешуді облыстық қазақ сьездері алдына мақсат етіп қойған еді.

Алғашқы болып өз жұмысын Торғай облыстық сьезі бастады. Ол Орынборда 1917 жылы 2-8 сәуір аралығында өтті. Бұл сьезд кепшіліктің қызығушылығын туғызды. Мәселелерді қарады. Оған 300 делегат қатысты. Сьезге барлық болыстардың және Қазан, Уфа мұсылман комитеттерінің, Орынбор мұсылман бюросының, «Уақыт» атты татар газетінің редакторы Ф. Каримов, Орынбор, Ақтөбе қалаларындағы қоғамдық ұйымдарының өкілдері қатысты. Сьездің жұмысын құттықтау сөзбен «Қазақ» газетінің редакторы, сьезді ұйымдастырушылардың бірі Ахмет Байтұрсынов ашты. Ол өз сөзінде «Қазіргі біздің ең негізгі міндетіміз - тыныштық пен тәртіп сақтау, ұйымдық тұрғыда бірігу және жаңа үкіметтің бағытын қолдау», - деп атап көрсетті.

Сьезд төралқасына: А. Байтұрсынов төраға, А. Қалменов, Б. Танашев орынбасарлары, ал хатшылары болып С. Қадырбаев, О. Алмасов, Ш.Бекмұхамедов сайланды. Делегаттар Орынбор эсер қоғамының өкілі М. Сириустың және Ақтөбе азаматтық атқару комитетінің тәрағасы Г. Николаевтың Сьездің дін мәселесіне көзқарасы жөнінде зайырлы демократиялық республика идеясын қолдау, шіркеуді мемлекеттен бөлу және Торғай облысының мұсылмандарын Орынбор мүфтилігіне қосу туралы шешім қабылдады. Халыққа білім беру мәселесі байынша пікірталас болған жоқ. Делегаттар «мектептердің санын көбейту және бастауыш білім алу жалпыға бірдей міндетті болсын» деген пікірге тоқталды. Ер балалар мен қыздар бірге оқытылсын және алғашқы үш жыл міндетті түрде ана тілінде оқытылуы тиіс

әрі «жүз үйге бір мектептен кем болмасын» делінді. Білім мекемелеріне жұмсалатын қаржыны жергілікті басқару мекемелері мен мемлекетке жүктеу белгіленді.

Жер мәселесі бойынша делегаттар жер пайдаланудың дәстүрлі түрін сақтап және ресейлік үкіметтің аграрлық экспансиясын тоқтату туралы шешім шығарды. Жер мәселесін толық шешуді Құрылтай жиылысының құзырына қалдырып, делегаттар қазақ жерлерін алу тек мемлекет қажет еткен жағдайда ғана мүмкін болатындығына келісті. Жер мәселесі бойынша сьезд қаулысында: «...бұл күнге шейін мұжық орнамаған учаскелер, мұжық жамансынып тастап кеткен жерлер, отрубной, оброчной статьялар, мал бағуға деп 6 һәм монастырский учаске деп алған жерлердің бәрі бұрынғы иелеріне (қазаққа) қайтарылсын...» деген нақты шешім шығарылды («Қазақ» газеті, 1917, Мо226). Сот туралы қарарда «алдағы түбегейлі реформаға дейін» деген дәстүрлі билер сотын сақтау және алқа билердің қатысуымен жүргізілетін сот жұмысының барлық аймаққа таратылуы ұсынылды.

Жергілікті басқару (Земство) және баспа ісі, қоғамдық қаржы мәселелері бойынша жергілікті басқаруды енгізу қажеттілігі, «Қазақ» газетінің шығу жиілігін кебейту және бұрынғы жылдары қоғамдық қажеттіліктер үшін жиналған қаржыдан бостандық жолындағы күрескерлерге көмек беру туралы сьездің шешімі қабылданды. Сьезде «шаруалар басшылары және зиянкес чиновниктер» мәселесін

талқылау аса тартысты өтті. Делегаттар оны жою туралы өз ойларын білдіре отырып, бұрын шенеуніктердің қызмет бабын пайдаланып жасаған зорлық-зомбылықтарын бұлжытпай дәлелдейтін айғақтар келтірді.

Сьезде қаралған мәселелер, негізінен, Торғай сьезінде көтерілген өзекті мәселелерді қайталады. Алайда Жалпықазақтық және жалпыресейлік мұсылман сьездеріне, Құрылтай жиналысы сайлауына дайындық мәселелері делегаттар назарынан тыс қалып қойды. Торғай сьезінде өткір талқыланған кейбір жалпыресейлік және жалпыұлттық міндеттер көмескі белгіленді. Жетісу облыстық қазақ сьезі бұл аймақта өте күрделі мәселелерді шешуге қабілетті саяси күш әлі де болса қалыптаспағанын көрсетіп берді. Жетісу облысына қатысты маңызды шаруашылық мәселелерді талқылауға көп көңіл бөлінді. Сьезд қарарында Дін істері жөніндегі мәселе бойынша Петроградта Жоғарғы мұсылман діни басқармасын құру туралы ұсыныс жасалды. Делегаттардың ондағы мақсаты ислам мен христиан діндерінің арасалмағын теңестіру болды. Бұл мәселеде Жетісу облыстық сьезінің Торғай сьезінен бір айырмашылығы, делегаттар дінді мемлекеттен бөлек қарамады, керісінше, дінді қоғамның маңызды саласы ретінде қабылдады. Жергілікті жерлерде өзін-өзі басқару туралы делегаттар облысты әскери тұрғыда басқару мен генерал-губернаторлықты жойып, оның орнына азаматтық басқару жүйесін енгізу туралы ой-пікірлерін білдірді. Делегаттар барлық аймақтарда міндетті түрде екі жетекшінің (комиссарлар) біреуін орыстан, екіншісін мұсылман өкілінен тағайындауды жүзеге асыру женінде ұсыныс жасады. Бұл бастама Жетісуға Орест Шкапский мен Мұхамеджан Тынышпаевты комиссар етіп жіберген Уақытша үкімет пен оның Түркістан комитетінің (бірінші құрамы) бағытымен үндестік тапты. Сьезд болыс басшылары мен ауыл ағамандарының өкілеттілігін шектей

отырып, бұл әкімшілік жүйені сақтап қалуды дұрыс деп шешті. Қаулыда «болыс басшылары, ағамандар мен халық соттары, қоғамның келісімінсіз әкімшіліктің билігімен тағайындалғандар тез арада өз қызметтерінен кетіп, олардың орнына заңды түрде басқа тұлғаларды сайлау» қажеттілігі атап көрсетілді. Сот мәселесі бойынша: «Қазақтар мен орыстардың және басқа ұлттардың арасындағы мәселелер қазақ өкілдері қатысатын алқа билер (присяжный) сотына берілуі керек», - деп шешті.

Сьезде ерекше көңіл бөлінген мәселе - ұлтаралық қатынастарды реттеу мәселесі болды. 1916 жылғы көтеріліс салдарынан қазақтар мен орыстардың арасындағы шиеленісіп кеткен ахуалды жақсарту үшін жергілікті қазақ комитеттерінің қазақ ауылдары мен орыс селоларының арасындағы шаруашылық байланыстарды қалпына келтіру жұмыстарына ерекше көңіл бөлінуі Дін мәселесі туралы қарарда Орал мен Торғай сьездері делегаттарының көзқарастары сәйкес келгендігі атап өтіліп, облыстық діни басқарманы Орынбор мүфтилігіне қосу туралы шешімге тоқталды.

Сьездің үшінші күнгі жұмысында Халел және Жаһанша Досмұхамедовтардың қазақ облыстарын басқаруды қайта құру және «Орал облысының далалық бөліктерін басқарудың уақытша ережесі» туралы баяндамасы талқыланды. Онда ауылдар мен болыстар, уездер, облысты басқару мен билік органдарының құрылуы және қызметі туралы нақты нұсқаулар 100-ден астам тармақтар мен ережелерде көрсетілді. Құрылым тармақтарын жан-жақты талқылау нәтижесі билік органдарының міндеттері мен басқарудың ең күрделі мәселелерін шешіп, өзін-өзі басқарудың қажет екендігі дәлелденген. Екінші жағынан, бұл автономия құруға дайындық жұмыстарының бастамасы болатын.

Жергілікті міндеттермен қатар сьезд жалпыресейлік мәселелер бойынша да нақты саяси көзқарасын білдіргендігін атап өтуіміз қажет. Сьезд халық арасындағы беделі жоғары қайраткерлер - заңгер Ж. Досмұхамедов, дәрігер Х. Досмұхамедов және заңгер Ғ. Әлібеков сынды азаматтарды Жалпыресейлік мұсылман сьезіне Мәскеуге делегат ретінде жіберетін болып шешті. Ішкі Орда (Бөкей хандығы) қазақтарының сьезі 1917 жылы 27 сәуірде Хан ордасында өтті. Бұл сьезд де дәстүрлі түрде төралқа мүшелерін сайлаумен басталды. Сьезд төрағасы болып заңгер Уалихан Танашев, мүшелері болып дәрігер Мажит Шомбалов және Қазан университетінің студенті Шафхат Бекмұхамедов сайланды. Бостандық үшін күрес жолында қаза болғандарды еске түсіргеннен кейін, Орданың, Қазан мен Астраханның қоғамдық ұйымдарының өкілдері құттықтау лебіздерін жеткізді. Сьезд жұмысының салтанатты бөлігі «Қазақ» газеті редакциялық алқасының, Торғай облысы қазақтары мен Басқұншақ тұз кәсіпшілігі қазақ жұмысшыларының құттықтау жеделхаттарын оқумен аяқталды.

Хан ордасындағы сьезде талқыланған мәселелер Торғай мен Орал сьездеріндегі қаралған ұлттық және жалпыресейлік ауқымдағы мәселелерді қайталады.

Бөкей Ордасындағы сьезд делегаттары Құрылтай жиналысының «жоғарғы билік ету» құзыры жөніндегі идеясын қолдай отырып, Ресейдің мемлекеттік құрылымына демократиялық федеративтік республика деген анықтама беру туралы өз ойларын білдірді.

Облыстағы басқару және жаңа билік органын құру мен ескі билікті жою жөніндегі мәселені талқылау барысында сьезд Ішкі Орданы басқаратын уақытша кеңесті жойып, Астрахан өлкесінде қазақ халқын басқарудың Орталық комитетін құру жөнінде шешім қабылдады. Сонымен қатар сьезд «Аст-

делегаттар төралқа мүшелерін сайлады: төраға -- заң магистрі Жақып Ақпаев; орынбасарлары - Халел Ғаббасов, Райымжан Марсеков, Мұқыш Боштаев, Биахмет Сарсенов; хатшылары - Әлімхан Ермеков, Мұстақым Малдыбаев т.б. Сьезге бірінші болып құттықтау сөзді ақын, тарихшы-ғалым Шәкәрім Құдайбердіұлы арнады. Сьездің атына Омбыдан, Томскіден, Орынбордан, Ташкенттен және тікелей Ә. Бөкейхановтың атынан құттықтау жеделхаттары келіп түсті. Күн тәртібіне 16 мәселе қойылды. Басқа сьездерге қарағанда, мұндағы салалық ерекшелік - автономия құру және өзін-өзі басқару, халыққа медиңиналық және мал дәрігерлік көмек көрсету сияқты аса өзекті саяси, әлеуметтік және экономикалық мәселелердің талқылануы еді. Ақмола сьезіндегі сияқты мұнда да күн тәртібіне әйел мәселесі енгізілді. Сьезде ұйымдастыру комитетінің есебі тыңдалған соң, делегаттар 20 адамнан тұратын Семей облыстық ұлттық комитетін және оған 10 үміткер сайлады. Мұндағы тағы бір ерекшелік - комитет құрамына бір әйел (Семей мұғалімдер семинариясының оқытушысы Нәзипа Құлжанова) кірді.

Сьезд шешімдерінің көпшілігі Торғай сьезінің қаулыларына сәйкес келгенімен, қазақ халқының автономиясы мен мемлекетті басқару туралы шешімі

өте маңызды саяси қадам еді. Делегаттар Ресей мемлекетінің жер көлемінің кеңдігін, онда әртүрлі халықтардың өкілдері мекендейтінін, мәдениетінің алуан түрлілігін ескере отырып, «демократиялық федеративтік республика құру» қажеттілігін ерекше атап өтті.

«Уақытша өзін-өзі басқару мен жергілікті комитеттер» туралы қаулыда Семей облыстық сьезі облыстарды әкімшілік және шаруашылық тұрғыда басқару тәртібін жариялау керектігіне Ресейдің орталық үкіметінің назарын аудартты. Сондай-ақ басқа елдермен, жекелеген өлкелермен қарым-қатынас орнатудың маңыздылығына да ерекше тоқталды. Делегаттар ұлттық ерекшелігіне қарай Ресей халықтарын бір-біріне қарсы қою әрекеттерінің өте қауіпті екендігін және оған жол бермеуге баса назар аударылу қажеттігін атап көрсетті. Семей облыстық сьезі Жалпықазақ сьезін шақыру, оны Торғай сьезінде құрылған ұйымдастыру бюросына тапсыру және Петропавлда шілде айында өткізу жөнінде ұсыныс жасады. Сьезд аяқталысымен оған қатысушылар уездік қазақ комитеттерінде есеп берулері керек екені ескертілді. Сонымен 1917 жылы көктемде өткен облыстық қазақ сьездері қазақ қоғамын толғандырып келген мәселелерді талқылады. 1917 жылғы облыстық қазақ сьездерінде І және ІІ Жалпықазақ сьездерінің қарарлары мен Алаш партиясы бағдарламасының жобасына негіз болған идеялар көтерілді.

қойған оң болады. Оны орысша «отделение церкви от государства» дейді. Кадет партиясы менің бұл пікіріме езгеше қарайды. Осы үш жол айырылғаны биыл ашыққа шықты. Мен сонан соң қазаққа Алаш партиясын ашуға тырыстым. Мұны мен июльдегі жалпықазақ сьезіне айтқан едім. Ғалихан» («Қазақ», 1917, 23 желтоқсан, Мо 256).

Жалпы Уақытша үкіметтің сезі мен ісінің сәйкес келмеуі, аса маңызды мемлекеттік мәселелерді Құрылтай жиналысына ысыра беруі, елдегі соғыс жағдайы және халықтың күйзелісі билікке деген сенімсіздік ахуалын күшейте берді.

**8.6. Қазақ комитеттерінің құрылуы мен қызметі**

Ақпан буржуазиялық-демократиялық революциясынан кейін Уақытша үкіметтің билік органдары құрылды. Олар Петроградтағы орталық үкіметтің шешімдерін жергілікті жерлерде жүзеге асырып отырды. Билік органдары ретінде таптық және әлеуметтік белгілері бойынша жұмысшы, солдат және шаруа депутаттарының Кеңестері пайда болды. Сол себепті де қазақ зиялыларының ұлттық автономия түріндегі Қазақ ұлттық мемлекетін қалыптастыруды жүзеге асыра алатын билік органын құруға ұмтылуы заңды құбылыс еді. Олар жер мәселесін, білім беру, сот, дін және т.б. ете маңызды мемлекеттік мәселелерді шешуге ат салысуды көздеді. Патша әкімшілігі құлағаннан кейін Уақытша үкіметтің жергілікті билік органдарының бірі ретінде Қазақ өлкесінің барлық облыстарында құрылған Қазақ комитеттерінің маңызы өте зор болды. Бұл ғасырлар бойы отарлық езгіде болып келген қазақ халқының алғаш рет мемлекеттік билік істеріне қатыстырылуы болатын.

1917 жылы көктемде өткізілген облыстық сьездер қазақ комитеттерінің қызметін заңды түрде бекітті. Мысалы, Орал облыстық сьезінің хаттамасында (19-22 сәуір, 1917 ж.) былай делінген: «Уақытша облыстық қазақ комитетінің төрағасы Әлібеков комитеттің қызметі туралы сьезде есеп беріп, комитеттің барлық құрамының өкілеттіліктері тоқтатылатынын мәлімдеп, халықтың сеніміне ие болған адамдардан жаңа құрамдағы облыстық комитетті сайлауды ұсынды» (6, 77-б.|. Қазақ өлкесінің басқа облыстарындағы комитеттер де осындай заңдылық негізінде құрылды. Олар наурыз – сәуір айларында барлық облыстар мен уездерде құрылды. Қазақ комитеттері ауылдық, болыстық, уездік, облыстық деңгей бойынша бөлінді.

Уақытша үкімет органдары мен Қазақ комитеттерінің өзара қатынасы екі жақты сипатта өрбіді. Қазақ комитеттері ұлттық мүдденіі қорғауда маңызды саяси қызмет атқарды. Олар жергілікті халықтың мүдделеріне қайшы келмеген Уақытша үкіметтің іс-шараларына ғана қолдау білдірді. Бұл ауылдық және \*\*

құрыла бастады. Сол кезеңде Верныйда мұсылман жұмысшыларының одағы, Жаркентте жұмысшы одағы, Түркістанда мұсылман еңбекшілерінің одағы құрылды. Зиялы қауымды, оқушы жастар мен мұғалімдерді біріктірген жиырмадан астам қоғамдық ұйымдар құрылды. Олардың арасында Сәкен Сейфуллиннің басшылығымен Ақмолада “Жас қазақ” ұйымы, Меркеде Тұрар Рысқұлов ұйымдастырған «Қазақ жастарының революциялық одағы», Омбыда Әбілхайыр Досов жетекшілігіндегі «Оқушы жастардың демократиялық кеңесі», Спасск зауытында «Жас жүрек», Петропавлда «Талап», Семейде «Жанар» ұйымдары белсенді қызмет атқарды.

1917 жылы 21-28 шілдеде Орынборда бірінші Жалпықазақ сьезі өтті. Оған Қазақ өлкесінің облыстары мен Ферғана облысы, Бөкей хандығы атынан қазақ

өкілдері қатысты. Сьездің төрағасы болып Халел Досмұхамедов сайланды. Сьездің күн тәртібінде 14 мәселе қаралды: Мемлекеттік басқару түрі; қазақ облыстарының автономиясы; жер мәселесі; халықтық милиция; жергілікті басқару жүйесі (земство); оқу-ағарту ісі; сот, дін, әйел мәселелері; қазақ облыстары депутаттарының Құрылтай жиналысына дайындығы, жалпыресейлік «Шуро-и-Ислам» сьезі; қазақтың саяси партиясы: Жетісу облысының жағдайы; Бүкілресей федералистерінің сьезі мен оқу комиссиясына қазақ өкілдерін жіберу туралы қаралды. Барлық мәселелер бойынша ұлттық-демократиялық мазмұнда шешімдер қабылданды. Осы сьезде қазақтың тұңғыш ұлттық саяси «Алаш» партиясын қүру жөнінде қаулы шығарылды. Партияның баспа органы 1918 жылдың қаңтарына дейін Орынборда шығып тұрған «Қазақ» газеті болды. «Қазақ» газеті большевиктер тарапынан жабылғаннан кейін, оны Семейде жарық көріп тұрған «Сарыарқа» газеті ауыстырды. Бұл кезде Семейде «Абай» журналы да жарыққа шыға бастаған болатын. «Алаш» партиясының жетекшісі болып Ә. Бөкейханов сайланды. Партия

құрамына ғылым және шығармашылық зиялы қауым өкілдері - А. Байтұрсынов, М. Тынышбаев, М. Жұмабаев, Ш. Құдайбердиев, С. Торайғыров, Х. Ғаббасов, Х. Досмұхаметовтар және т.б. кірді. «Алаш» партиясының бағдарламасының жобасы жасалып, ол көпшіліктің талқысына ұсынды. Жоба он бөлімнен тұрды.

**«Алаш» партиясы бағдарламасының жобасы.**

І бөлім - «Мемлекет қалпы»: «Ресей демократиялық федеративті республика болу («Демократия» мағынасы - мемлекетті жұрт билеу. «Федерация» мағынасы - құрдас мемлекеттер бірлесуі. Федеративтік республикада әр мемлекеттің іргесі бөлек, ынтымағы бір болады. әр қайсысы өз тізгінін өзі алып жүреді). Үкімет басында учредительное собрание мен Г. Дума қалауынша келісімді жылға сайланатын президент болу. ... Депутаттар тегіс, тең, төте һәм құпия сайлаумен болады. Сайлау хақында қан, дін, еркек, әйел бағасын отырған жерлерден алып орналасқанша, қазақ жеріне ауған мұжық келмеуі; бұрын алынған жерлердің мұжық отырмағандары қазаққа қайтуы;. Жер законінде жер сату деген болмау, һәр кім өзі пайдалану. Пайдасынан артық жер сатылмай, земствоға алыну. Жердің кені, астығы, байлығы қазынанікі болып, билігі земство қолында болу. Аса зор ағаш, зор өзендер мемлекеттікі болып, аз ағаш һәм кен байлықтары земство мүлкіне саналу». «Жоба

жасаушылар: Ғалихан Бөкейханов, Ахмет Байтұрсынов, Міржақып Дұлатов, Елдес Ғұмаров, Есенғали Тұрмұхамедов, Ғабдулхамид Жүндібаев, Ғазымбек Бірімжанов» («Қазақ», 1917, 21 қараша).

1917 жылы 14 наурызда Қазақ өлкесінің оңтүстік аймағында «Шуро-и-Ислам» одағы құрылды (исламды жақтаушылар кеңесі). «Шуро-и-Ислам» жетекшілері қатарында М. Абдрашидханов, М. Шоқай және т.б. болды. «Шуро и-Ислам» одағының идеологиясы түркі-мұсылман халықтарының басын біріктіріп, әрбір ұлттың өзін-өзі басқаруына қол жеткізу болатын. Одақ жергілікті халықтың мүддесі үшін белсенді қызмет атқарды. Олардың бастамасымен 16 сәуірде Ташкентте Жалпытүркістандық құрылтай шақырылды. Оған қазақ, өзбек, түркімен және басқа Түркістан халықтарының өкілдерінен барлығы 150 делегат қатысты. Сьездің тең төрағасы болып М. Абдрашидханов пен Сералы Лапин, ал хатшылыққа Мұстафа Шоқай сайланды. Сьезде қаралған негізгі мәселелер - Уақытша үкіметке көзқарас және патша үкіметі құлатылғаннан кейінгі Түркістанды басқару туралы болды. Сондай-ақ сьезд Уақытша үкіметті қолдай отырып, Ресейдің федөративтік, демократиялық, парламенттік республика ретінде өзінің президенті мен Құрылтай жиналысы болуы мен облыстарға автономия беру (оның ішінде Түркістанға) идеясын ұсынды. Жалпы Түркістан ұйымын - Түркістан мұсылман кеңесін құру жөнінде міндеттер қойылды. 1917 жылы 12 маусымда ондай ұйым құрылып, оның төрағалығына М. Шоқай тағайындалды. Бұл ұйым ұлттық-демократиялық бағыттағы саяси күштермен тығыз одақ жасауға ұмтылды. Оның мүшелері «Алаш» партиясымен де қарым-қатынастар орнатты. «Шуро-и-Ислам» 1917 жылы 2 қазанда кеңес үкіметін мойындамау женінде шешім қабылдады. 1917 жылы қарашада «Шуро-и-Ислам-ның» белсенді саяси қызметінің нәтижесінде ІV Төтенше өлкелік мұсылман сьезі шақырылып, онда Қоқан автономиясы жарияланғаны белгілі. Сейтіп, бұл ұйым түркі-мұсылман халықтарының ұлттық-діни автономиясын құру үшін белсенді саяси күрес жүргізді. Олардың баспа органы ретінде шілде айынан бастап «Кенгеш» (кеңес) газеті шығып тұрды. Бұл газет арқылы түркі халықтары федерациясының идеясы насихатталды. 1918 жылдың басында Қоқан автономиясы құлаған соң «Шуро-и-Ислам» ұйымы ыдырап кетті.

Ақпан революциясының жеңісі Қазақ елкесі мен Түркістан аймағында халықтың мұң-мұқтажын жоқтайтын саяси күштер: «Алаш» ұлттық демократия-\*\*

 оны 3 жылға Жетісудың орталық үездерінің бірі - Қапал қаласына жер аударады. Ол әдеби-баспа қызметімен айналысу құқығынан да айырылады. Бірақ К. Төгісов өзінің соңғы қолжазбаларын Уфа және Орынбор баспаларына беріп үлгереді. Уфадан оның «Надандық құрбаны» атты пьесасы жарық көрді. Онда қазақ қоғамындағы әйел мәселесі мен тәуіптердің адамдарды емдеу дәстүрі сынға ұшырайды. К. Тегісов Қапалда жүріп, Орынбор губерниясының Троицк қаласымен тығыз байланыс орнатады. 1911 жылы қаңтардан бастап шыға бастаған қоғамдық-саяси «Айқап» журналында К. Төгісов жер қатынасы, мәдениет мәселесі, орыс шаруалары мен қазақтардың қарым-қатынасы, казактардың жағдайлары туралы мақалаларын жариялайды.

1916 жылдың ортасында К. Төгісов әкімшілік жер аударылу уақыты аяқтал-

ған соң Ташкентке келеді. Ол Ташкентте «Алаш» газетін ұйымдастырды.

Газеттің қағаз жүзіндегі редакторы Көлбайдың әйелі Мәриям Төгісова болды. «Алаш» газеті 1916 жылдың желтоқсан айынан бастап шыға бастады.Мазмұны жағынан ол «Айқап» газетінің дәстүрін жалғастырды. Ақпан революциясынан кейін К. Төгісов «Алаш» газетінің редколлегия мүшелерімен бірнеше мақалалар жариялады. Онда патша үкіметінің қылмыстық саясатын және отаршылдық тәртібін қатаң сынға алған еді. 1917 жылы көктемде ол «Шуро-и-Ислам» ұйымының құрамына енеді. К. Төгісов Бүкілресейлік екі сьезге делегат болып сайланды: Мұсылман сьезі (Мәскеу, 1-11 мамыр, 1917 ж.), Шаруалар сьезі (Петроград, 4-28 мамыр, 1917 ж.). Бұл сьездерде ол атқару комитетінің құрамына енген еді. Осы екі сьездің атқару комитетінің мандатымен К. Төгісов туған өлкесіне қайта оралып, Зайсанда «Қазақ ұраны» ұйымын құрды («Еңбекші қазақ одағы»). Бұл одақ өз алдына мынадай міндеттер қояды: халық арасындағы денсаулық сақтауды дамыту, егін егу, көшпелілердің шаруашылығына агрономия және зоотехника енгізу және т.б. «Қазақ ұраны» ұйымы К. Төгісовты Батыс Сібір және Омбы облыстық Кеңесіне депутат етіп сайлайды. Осы кезден бастап К. Төгісов «Алаш» партиясына қарсы социалистік бағыттағы саяси партия құруға кіріседі. 1917 жылы қараша айында К. Төгісов пен оның жақтастары «Үш Жүз» Қазақ социалистік партиясын құрды. Бұл партия жөнінде алғашқы хабарды Омбыдағы «Революционная мысль» газеті (1917 ж. 17 қараша) жариялайды. Онда: «Бір топ қазақтарды белгілі кадет Ә. Бөкейханов ұйымдастырған ұлттық қазақ «Алаш» партиясының бағдарламасы қанағаттандырмады, сөйтіп ерекше социалистік «Үш Жүз» партиясын құрды. Партияның мақсаты - Ресейдің түркі-татар тайпаларын біріктіру және Ресей республикасының федеративтік құрылысын талап ету. Партия Құрылтай жиналысына өздерінің ерекше тізімдерін ұсынды».